Ал Ертер
Алфред Адолф Ал Ертер (,Асторија, Њујорк, 19. септембар 1936 —
Форт Мајерс 1. октобар 2007) био је амерички, атлетичар чија је специјалност била бацање диска.

Један је од само тројице олимпијаца који су, у појединачној конкуренцији, победили на четири Олимпијске игре заредом (у Мелбурну 1956, Риму 1960, Токију 1964. и Мексико Ситију 1968). Остала двојица су Данац Пол Елвстрмм (једрење, 1948-1960) и Американац Карл Луис (атлетика, 1984-1996). Ипак, Ертер и Луис једини су олимпијци, људи који су победили 4 пута заредом на Олимпијским играма у истој дисциплини (Елвстрøм је побеђивао у две дисциплине једрења). 

У периоду од 1962. до 1964. четири пута је обарао светски рекорд.

Занимљивост 
После победе на Летњим олимпијским играма у Мексико Ситију завршио је спротску каријер и напустио атлетику. Спортски свет очекивао је да је још једна легенда отишла у олимпијску бесмртност. Међутим, Ертер се активирао десетак година касније и почео опет тренирати, па је у сезони 1979. имао најбољи светски резултат у бацању диска. Желео је учествати на Играма у Москви, па је учествање на америчким олимпијским квалификацијама, где је заузео 4. место, и није се директно пласирао у америчку репрезентацију, већ би, евентуално, био резерва. Међутим, све његове планове у воду је бацио америчко-савезнички бојкот Олимпијских игара у Москви. 
 
Уместо Москве учествовао је на Олимпијским бојкот играма 1980. у Филделфији, на којим су учествовале све земље западног блока које су бојкотовале игре у Москви. На тим играма завршио је као другопласирани. Колико је био спреман за Москву, говори и резултат који је постигао у мају 1980. од 69,46 што је био његов лични рекорд. 

Као пензионер бавио се сликарство, а преминуо је у болници у Форт Мајерсу (Флорида) 2007, од последица кардиоваскуларних проблема, од који је почео боловати седам година раније.

Референце

Спољашње везе 

 Профил и олимпијски резултати на сајту sports-reference
 http://www.aloerter.com/index.html 

Рођени 1936.
Умрли 2007.
Њујорчани
Амерички атлетичари
Бацачи диска
Атлетичари на Летњим олимпијским играма 1956.
Амерички олимпијци на Летњим олимпијским играма 1956.
Освајачи медаља на Летњим олимпијским играма 1956.
Атлетичари на Летњим олимпијским играма 1960.
Амерички олимпијци на Летњим олимпијским играма 1960.
Освајачи медаља на Летњим олимпијским играма 1960.
Атлетичари на Летњим олимпијским играма 1964.
Амерички олимпијци на Летњим олимпијским играма 1964.
Освајачи медаља на Летњим олимпијским играма 1964.
Атлетичари на Летњим олимпијским играма 1968.
Амерички олимпијци на Летњим олимпијским играма 1968.
Освајачи медаља на Летњим олимпијским играма 1968.
Освајачи олимпијских медаља у атлетици, бацање диска за мушкарце
Освајачи златних олимпијских медаља за Сједињене Америчке Државе
Олимпијски победници у атлетици
Светски рекордери у атлетици на отвореном